19वीं शताब्दी के उत्तरार्ध में पश्चिमी यूरोप में आर्थिक विचारों के दो विरोधी संप्रदायों- जर्मन ऐतिहासिक संप्रदाय और ऑस्ट्रियन संप्रदाय का जन्म हुआ। जर्मन ऐतिहासिक संप्रदाय के आर्थिक इतिहास की सहायता से आर्थिक सच्चाई को जानने का प्रयास किया। प्रारंभिक ऑस्ट्रियन विचारकों ने 1883 में जर्मन संप्रदाय द्वारा विकसित अनुभवाश्रित पद्धति को अपनी आलोचना का शिकार बनाया। इनका मत था कि आर्थिक ज्ञान इतिहास के अध्ययन से नहीं बल्कि सैद्धांतिक विश्लेषण से उत्पन्न होता है। पद्धति को लेकर उत्पन्न हुआ विवाद दो दशकों से अधिक समय तक बना रहा। ऑस्ट्रियन संप्रदाय के विचारों का उल्लेख करने वाले थॉमस सी. टेलर के मोनोग्राफ एन इंट्रोडक्शन टू ऑस्ट्रियन इकोनॉमिक्स के कुछ अध्याय यहां सिलसिलेवार ढंग से पेश किए जाएंगे, जिनके जरिये आपको इस संप्रदाय के विचारों से रू-ब-रू होने का मौका मिल सकेगा।